गत अप्रिल १६ तारिख शनिवारका दिन कुमामोतो क्षेत्रमा गएको ७.३ रेक्टर स्केलको शक्तिशालि भूकम्पपछि अझैपनि सो क्षेत्रमा सहयोगको आवश्यकता रहेको पाइएपछि स्वयंसेवी टोलि जान लागेको बताइएको छ ।
स्वयंसेवी टोलिका भोलेन्टियर संयोजक प्रल्हाद सिंह महतका अनुसार जुन ३ तारिखका दिन गएर ५ तारिख फर्कने टोलीले सो क्षेत्रमा सरसफाइ लगायतको काम गर्नेछ ।
भोलेन्टियर जान इच्छुकहरुले जुन २ तारिख साँझ सम्मा खवर गरेर नाम टिपाइसक्नुपर्ने महतले जानकारी दिनुभयो । तत्कालका लागि १२ जना भोलेन्टियर मात्र माग गएकाले समयमै सम्पर्क गर्न महतको आग्रह छ ।
३ तारिख बेलुका गएर ५ तारिख बेलुका फर्कने स्वयंसेवी टोलीमा जान जाहने व्यक्तिले आफ्नो लागि आवश्यक स्लिपिगं व्याग लगायतका व्यक्तिगत आवश्यक सामग्री साथमा लैजानुपर्ने समेत बताइएको छ ।
भोलेन्टियरको रुपमा जान चाहने व्यक्तिले कुनै भत्ता लगायत सुविधा नपाउने भन्दै स्वयंसेवक टोलि संयोजक महतले भूकम्प प्रभावित जापानी नागरिकलाई सहयोग गर्ने अवसरका रुपमा लिएर सम्पर्क गर्न आग्रह गर्नुभएको छ ।